钦定古今图书集成/明伦汇编/闺媛典/第341卷 > 朱序母韩氏
## 钦定古今图书集成/明伦汇编/闺媛典/第341卷 > 朱序母韩氏

按《晋书朱序传》：“序宁康初拜南中郎将、梁州刺史，镇
襄阳。是岁，苻坚遣其将苻丕等围序，序固守，贼粮将
尽，率众苦攻之。初，丕之来攻也，序母韩自登城履行，
谓西北角当先受弊，遂领百馀婢并城中女子，于其
角斜筑城二十馀丈。贼攻西北角果溃，众便固守新
城，丕遂引退，襄阳人谓此城为夫人城。”